《红酒歌》
明代·方孝孺

田家八月秋秫黄，□肩满檐金穰穰。西成万室喜登场，斗酒劳穰年丰祥。

天台山人传秘方，酿成九酝丹霞浆。紫檀槽头秋点长，绛囊榨压甘露凉。

猩红颗滴真珠光，蓼花色比桃花强。荐新设席请客尝，风吹桂花满屋香。

馔出肥鸡一箸肪，橙䂨蟹鲙双螯霜。不须琥珀琉璃觥，不须太白力士铛。

我爱真率田家郎，磁瓯瓦盆罂木觞。烂熳为我浇吟肠，新诗吐出云锦章。

醉来兴发恣豪狂，高歌起舞当斜阳。出门一笑尔汝忘，大江东去烟茫茫。

作者简介：方孝孺（1357—1402年7月25日），宁海人，字希直，一字希古，号逊志，曾以“逊志”名其书斋，因其故里旧属缑城里，故称“缑城先生”；又因在汉中府任教授时，蜀献王赐名其读书处为“正学”，亦称“正学先生”，明朝大臣、学者、文学家、散文家、思想家。后因拒绝为发动“靖难之役”的燕王朱棣草拟即位诏书，被朱棣杀害。南明福王时追谥“文正”。